ગાંધીનગર, 29 ઓક્ટોબરઃ અરબી સમુદ્રમાં ઉભી થયેલ નિલોફર વાવાઝોડાની પરિસ્થિતિને ધ્યાનમાં રાખીને મુખ્ય સચિવ ડો.વરેશ સિન્હાએ જિલ્લા કલેકટરો, જિલ્લા વિકાસ અધિકારીઓ, મ્યુનિસિપલ કમિશનર, જિલ્લા પોલીસ અધિકારીઓ અને જિલ્લા કક્ષાના તમામ અધિકારીઓ સાથે ગતકાલે વીડીયો કોન્ફરન્સ કરીને વાવાઝોડાના કારણે ઉભી થનારી સંભવીત પરિસ્થિતિને પહોંચી વળવા માટે વહીવટીતંત્રને આવશ્યક સુચના આપીને જિલ્લા કલેકટર તરફથી કરવામાં આવેલી તૈયારીઓની વિગતવાર સમીક્ષા કરી હતી. આ બેઠકમાં અધિક મુખ્ય સચિવ મહેસુલ, રાહત કમિશનર, અધિક મુખ્ય સચિવ શહેરી વિકાસ, સચિવ માર્ગ અને મકાન, અન્ન નાગરિક પુરવઠ, પાણી પુરવઠા, સાયન્સ એન્ડ ટેકનોલોજી, બંદર અને વાહન વ્યવહાર વગેરે ઉચ્ચ અધિકારીઓ ઉપસ્થિત રહ્યા હતાં.